
NÁRODNÁ RADA SLOVENSKEJ REPUBLIKY
IX. volebné obdobie



N á v r h


ZÁKON


z ... 2026,


ktorým sa mení a dopĺňa zákon č. 35/2019 Z. z. o finančnej správe a o zmene a doplnení niektorých zákonov
Národná rada Slovenskej republiky sa uzniesla na tomto zákone:
Čl. I
Zákon č. 35/2019 Z. z. o finančnej správe a o zmene a doplnení niektorých zákonov v znení zákona č. 319/2019 Z. z., zákona č. 126/2020 Z. z., zákona č. 76/2021 Z. z., zákona č. 186/2021 Z. z., zákona č. 431/2021 Z. z., zákona č. 123/2022 Z. z., zákona č. 125/2022 Z. z., zákona č. 350/2022 Z. z., zákona č. 238/2024 Z. z., zákona č. 299/2024 Z. z., zákona č. 324/2024 Z. z., zákona č. 387/2024 Z. z., zákona č. 150/2025 Z. z., zákona č. 154/2025 Z. z. a zákona č. 292/2025 Z. z. sa mení a dopĺňa takto:
1. V § 227 ods. 1 sa slová „na základe právoplatného rozhodnutia príslušného orgánu dieťa do starostlivosti nahrádzajúcej starostlivosť rodičov, ktoré im súd zveril do náhradnej osobnej starostlivosti, pestúnskej starostlivosti, starostlivosti budúcich osvojiteľov alebo do poručníctva, ak sa poručník osobne stará o dieťa podľa osobitného predpisu183)" nahrádzajú slovami „na základe rozhodnutia súdu dieťa do starostlivosti nahrádzajúcej starostlivosť rodičov podľa osobitného predpisu183)”.

Poznámka pod čiarou k odkazu 183 znie:
„183) Zákon č. 36/2005 Z. z. o rodine a o zmene a doplnení niektorých zákonov v znení neskorších predpisov”.

2. V § 227 ods. 2 sa druhá veta nahrádza týmito vetami: „Rodičovská dovolenka podľa § 226 ods. 2 sa poskytuje príslušníčke finančnej správy odo dňa skončenia materskej dovolenky a príslušníkovi finančnej správy odo dňa skončenia otcovskej dovolenky alebo odo dňa prevzatia dieťaťa, ktoré dovŕšilo tri roky veku, až do uplynutia troch rokov odo dňa prvého rozhodnutia súdu o zverení dieťaťa do starostlivosti nahrádzajúcej starostlivosť rodičov podľa osobitného predpisu183), najdlhšie do dňa, v ktorom dieťa dovŕši šesť rokov veku. Ak ide o dieťa s dlhodobo nepriaznivým zdravotným stavom vyžadujúcim osobitnú starostlivosť, rodičovská dovolenka sa poskytuje do dňa, v ktorom dieťa dovŕši šesť rokov veku.".

Čl. II
Tento zákon nadobúda účinnosť 1. januára 2027. 
